Henrik Lau og Asbjørn

Bæredygtig udvikling
I mange år fokuserede vesten udelukkende på deres økonomi og ignorerede fuldkommen miljøet og konsekvenserne heraf.

Et af de mest omtalte miljøproblemer er den globale opvarmning, der skyldes de store mængder drivhusgasser, der bliver udledt ved afbrænding af fossile brændstoffer. Dette kan i værste fald føre til, at indlandsisen smelter og får verdenshavene til at stige. Et andet problem ved afbrænding af fossile brændstoffer er, at reserverne af disse i løbet af ganske få år er tomme. Som virkning af disse eventuelle problemer blev begrebet bæredygtig udvikling i 1987 omtalt og defineret:

”En bæredygtig udvikling er en udvikling, som opfylder de nuværende behov, uden at bringe fremtidige generationers muligheder, for at opfylde deres behov i fare.”

- Citat fra Brundtlandraporten; Vores fælles fremtid s. 51, 1987

Eksternaliteter
Når man producerer et produkt, vil der være omkostninger forbundet med produktionen, som påvirker produktets pris, fx prisen på træ til borde. Men der er en masse ting, der ikke bliver regnet med i prisen, da det ikke påvirker producentens omkostninger. Dette kaldes eksternaliteter. Hvis de påvirker andre negativt, kaldes det negative eksternaliteter, fx når man producerer de fleste varer, udleder man CO2, og da det ikke koster noget for firmaet, vil det ikke påvirke prisen af produktet. Det er der, politikerne vedtager love, fordi selvom det ikke direkte påvirker firmaet, påvirker det samfundet, hvilket skal afspejle sig i prisen.

Genbrug
Når man snakker bæredygtig udvikling, handler det ikke blot om miljørigtig energi. Det handler efterhånden i lige så høj grad om miljøvenlig afskafning, det, som man kalder ”fra vugge til grav”.

Denne bevægelse handler om, at virksomheder og producenter skal dokumentere, at deres produkter kan bortskaffes uden at forurene, når det engang er opbrugt. Vores arbejdsmarked er hurtigt globaliserende, og ligesådan, er vores interresser. Så virksomhederne konkurrerer meget på, at være det mest miljørigtige produkt.

Dette står i kontrast til tidligere, hvor pris og kvalitet fyldte det hele.

Denne konkurrence har fået nogle virksomheder til, at opfinde endu en bevægelse, som handler om, at produktet ikke blot skal kunne bortskaffes, men nu også kunne indgå i et andet produkt. Sådan at ressurcerne går i kredsløb. Dette kaldes "fra vugge til vugge”.

Bæredygtig udvikling i praksis
FN mener, at for at skabe bæredygtig udvikling er det vigtigt at både firmaer og forbruger lærer at være bæredygtige i hverdagen. FN har derfor udråbt 2005-2015 som et årti for uddannelse for bæredygtig udvikling. FN opfordrer alle lande til at sætte ekstra meget fokus på bæredygtighed i dette årti.



Kilder:

 * SamfNU HTX C - Morten Winter Bülow m. fl.